title: Директива 2009/124/ЕО на Комисията от 25 септември 2009 година за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L. (Текст от значение за ЕИП)

text:
               26.9.2009

               BG

               Официален вестник на Европейския съюз

               L 254/100

      ДИРЕКТИВА 2009/124/ЕО НА КОМИСИЯТА

   от 25 септември 2009 година
   за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L.
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни (1), и по-специално член 8, параграф 1 от нея,
   като има предвид, че:

               (1)

               В Директива 2002/32/ЕО се забранява употребата на предназначени за хранене на животни продукти, които съдържат нежелани вещества с равнища, надвишаващи максималните, определени в приложение I към посочената директива.

               (2)

               Информацията за общото количество арсеник (сума на органичната и неорганичната форма на арсеник), предоставена неотдавна от компетентните органи на държавите-членки, показва, че е необходимо да се увеличат определени максимални равнища на общото съдържание на арсен по отношение на фуражите, получени от преработка на риба и други морски животни. Страничните продукти от промишлеността за филетиране на риба са ценна суровина за производството на рибно брашно и рибно масло за използване в комбинирани фуражи, и по-специално във фураж за риба.

               (3)

               Увеличаването на максималните равнища на общото количество арсен във фуражите, получени от преработката на риба или други морски животни, и във фуражите за риба, не води до промяна на максималните равнища на неорганичната форма на арсен. Тъй като потенциалното негативно въздействие на арсена върху здравето на животните и на човека се определя от фракцията на неорганичната форма в даден фураж или хранителен продукт, а от друга страна, органичните съединения на арсена имат много нисък потенциал на токсичност (2), увеличените общи равнища на арсен не засягат защитата на здравето на животните и общественото здраве.

               (4)

               В приложение I към Директива 2002/32/ЕО под арсен се разбира общото количество арсен, което се използва за целите на определяне на максималните равнища, тъй като няма стандартизиран рутинен метод за анализ на неорганичната форма на арсена. За случаите обаче, в които компетентните органи изискват анализ на съдържанието на неорганичната форма на арсен, посоченото приложение посочва максималното равнище на неорганичен арсен.

               (5)

               Тъй както методите за извличане в някои случаи имат значително влияние върху аналитичния резултат за общото количество арсен, подходящо е да се посочи по-конкретно референтна процедура за извличане, която да бъде използвана за официалния контрол.

               (6)

               Информацията, предоставена от компетентните органи и от организациите на заинтересованите страни, показва наличието на значителни количества арсен в добавки, които спадат към групата на съединенията на микроелементи, разрешени с Регламент (ЕО) № 1831/2003 на Европейския парламент и на Съвета (3). Подходящо е да се определят максимални равнища за арсен в тези добавки, за да се защитят здравето на животните и общественото здраве.

               (7)

               По отношение на теобромина Европейският орган за безопасност на храните (ЕОБХ) в своето становище от 10 юни 2008 г. (4) стига до заключението, че е възможно настоящите максимални равнища на теобромин да не защитават напълно някои видове животни. Органът посочи възможните неблагоприятни въздействия върху прасета, кучета и коне, както и тези при производството на мляко при млечни крави. Поради това е подходящо да бъдат определени по-ниски максимални равнища.

               (8)

               По отношение на алкалоидите в Datura sp, в своето становище от 9 април 2008 г. (5) ЕОБХ стига до заключението, че поради наличието на тропанови алкалоиди във всички Datura sp., за защитата на здравето на животните, и по-специално за защитата на прасетата, максималните равнища за Datura stramonium L, посочени в приложение I към Директива 2002/32/ЕО, е целесъобразно да се разпространят върху всички Datura sp.

               (9)

               По отношение на рицин (от Ricinus communis L.), в своето становище от 10 юни 2008 г. (6) ЕОБХ стига до заключението, че поради сходните токсични ефекти на токсините от Ricinus communis L. (рицин), Croton tiglium L. (кротин) и Abrus precatorius L. (абрин) е целесъобразно да се приложат максималните равнища за Ricinus communis L., посочени в приложение I към Директива 2002/32/ЕО и по отношение на Croton tiglium L. и Abrus precatorius L., поотделно или в комбинация.

               (10)

               Следователно Директива 2002/32/ЕО следва да бъде съответно изменена.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните, и нито Европейския парламент, нито Съветът възразиха срещу тях,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 2002/32/ЕО се изменя в съответствие с приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 юли 2010 г. Те незабавно съобщават на Комисията текста на разпоредбите, както и таблица на съответствието между тях и приетите национални разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на дванадесетия ден след нейното публикуване в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 25 септември 2009 година.

            За Комисията

         Androulla VASSILIOU

            Член на Комисията

      (1)  ОВ L 140, 30.5.2002 г., стр. 10.

      (2)  Становище на научната група за замърсителите в хранителната верига към Европейския орган за безопасност на храните (ЕОБХ) относно искане, отправено от Комисията, свързано с арсен като нежелано вещество в храните за животни, The EFSA Journal (2005 г.) 180, 1-35.

      (3)  ОВ L 268, 18.10.2003 г., стр. 29.

      (4)  Становище на научната група за замърсителите в хранителната верига към Европейския орган за безопасност на храните (ЕОБХ) относно искане, отправено от Комисията, свързано с теобромина като нежелано вещество в храните за животни. The EFSA Journal (2008 г.) 725, 1-66.

      (5)  Становище на научната група за замърсителите в хранителната верига към Европейския орган за безопасност на храните (ЕОБХ) относно искане, отправено от Европейската комисия, свързано с тропанови алкалоиди (от Datura sp.) като нежелано вещество в храните за животни. The EFSA Journal (2008 г.) 691, 1-55.

      (6)  Становище на научната група за замърсителите в хранителната верига относно искане, отправено от Европейската комисия, свързано с рицин (от Ricinus communis) като нежелано вещество в храните за животни. The EFSA Journal (2008 г.) 726, 1-38.

      ПРИЛОЖЕНИЕ
      Приложение I към Директива 2002/32/ЕО се изменя, както следва:

                  1.

                  Ред 1, арсен, се заменя със следното:

                              Нежелани вещества

                              Продукти, предназначени за хранене на животни

                              Максимално съдържание в mg/kg (ppm), отнасящо се за фуражи със съдържание на влага от 12 %

                              (1)

                              (2)

                              (3)

                                          „1.

                                          Арсен (1)
                                              (2)

                              Фуражни суровини, с изключение на:

                              2

                                          —

                                          брашна от трева, от сушена люцерна и от сушена детелина и сушена пулпа от захарно цвекло и сушена меласа от пулпа от захарно цвекло

                              4

                                          —

                                          кюспе от семена на маслодайна палма

                              4 (3)

                                          —

                                          фосфати и морски водорасли, растящи във варовита вода

                              10

                                          —

                                          калциев карбонат

                              15

                                          —

                                          магнезиев оксид

                              20

                                          —

                                          фуражи, получени от преработката на риба или други морски животни, включително риба

                              25 (3)

                                          —

                                          брашно от морски водорасли и фуражни суровини, получени от морски водорасли

                              40 (3)

                              железни частици, използвани като средство за проследяване.

                              50

                              Добавки, спадащи към функционалната група на съединения на микроелементи, с изключение на:

                              30

                                          —

                                          меден сулфат пентахидрат и меден карбонат

                              50

                                          —

                                          цинков оксид, манганов оксид и меден оксид.

                              100

                              Пълноценни фуражи, с изключение на:

                              2

                                          —

                                          пълноценни фуражи за риба и пълноценни фуражи за животни с ценна кожа.

                              10 (3)

                              Допълващи храни за животни, с изключение на:

                              4

                                          —

                                          минерални храни за животни

                              12

                  2.

                  Ред 10, теобромин, се заменя със следното:

                              Нежелани вещества

                              Продукти, предназначени за хранене на животни

                              Максимално съдържание в mg/kg (ppm), отнасящо се за фуражи със съдържание на влага от 12 %

                              (1)

                              (2)

                              (3)

                                          „10.

                                          Теобромин

                              Пълноценни фуражи, с изключение на:

                              300

                                          —

                                          пълноценни фуражи за прасета

                              200

                                          —

                                          пълноценни храни за кучета, зайци, пълноценни фуражи за коне и пълноценни храни за животни с ценна кожа.

                              50“;

                  3.

                  Ред 14, Семена от плевели и несмлени и несмачкани плодове, съдържащи алкалоиди, глюкозиди или други токсични вещества, се заменя със следното:

                              Нежелани вещества

                              Продукти, предназначени за хранене на животни

                              Максимално съдържание в mg/kg (ppm), отнасящо се за фуражи със съдържание на влага от 12 %

                              (1)

                              (2)

                              (3)

                                          „14.

                                          Семена от плевели и несмлени и несмачкани плодове, съдържащи алкалоиди, глюкозиди или други токсични вещества поотделно или в комбинация, включително Datura sp.

                              Всички фуражи

                              3 000
                              1 000“;

                  4.

                  Ред 15, Рицин — Ricinus communis L., се заменя със следното:

                              Нежелани вещества

                              Продукти, предназначени за хранене на животни

                              Максимално съдържание в mg/kg (ppm), отнасящо се за фуражи със съдържание на влага от 12 %

                              (1)

                              (2)

                              (3)

                                          „15.

                                          Семена и люспи от Ricinus communis L., Croton tiglium L. и Abrus precatorius L., както и техните преработени производни (4) — поотделно или в комбинация.

                              Всички фуражи

                              10

                  5.

                  Ред 34, Кротон — Croton tiglium L., се заличава.

         (1)  Максималните равнища се отнасят за общото количество арсен.

         (2)  Максималните равнища се отнасят до аналитичното определяне на арсен, при което екстракцията се извършва в азотна киселина (5 % w/w) за 30 минути, при температура на кипене. Могат да се използват равностойни процедури за екстракцията, за които може да се докаже, че използваната процедура за екстракция дава еднакъв резултат по отношение на екстракцията.

         (3)  При поискване от компетентните органи, отговорният оператор трябва да проведе анализ, за да докаже, че съдържанието на неорганичен арсен е по-ниско от 2 ppm. Посоченият анализ е особено важен при водорасли от вида Hizikia fusiforme.“;

         (4)  Доколкото може да се определи чрез аналитична микроскопия.“;


title: Директива 93/109/ЕО на Съвета от 6 декември 1993 година за определяне на условията и реда за упражняване на правото да избират и да бъдат избирани в избори за Европейски парламент от граждани на Съюза, пребиваващи в държава-членка, на която не са граждани

text:
Важна правна забележка

|

31993L0109

Официален вестник n° L 329 , 30/12/1993 стр. 0034 - 0038 специално финландско издание: глава 1 том 3 стр. 0076  специално шведско издание: глава 1 том 3 стр. 0076  специално чешко издание глава 20 том 01 стр. 7  - 11 специално испанско издание глава 20 том 01 стр. 7  - 11 специално унгарско издание глава 20 том 01 стр. 7  - 11 специално литвийско издание глава 20 том 01 стр. 7  - 11 LV.ES глава 20 том 01 стр. 7  - 11 MT.ES глава 20 том 01 стр. 7  - 11 PL.ES глава 20 том 01 стр. 7  - 11 SK.ES глава 20 том 01 стр. 7  - 11 специално словенско издание глава 20 том 01 стр. 7  - 11

		19931206Директива 93/109/ЕО на Съветаот 6 декември 1993 годиназа определяне на условията и реда за упражняване на правото да избират и да бъдат избирани в избори за Европейски парламент от граждани на Съюза, пребиваващи в държава-членка, на която не са гражданиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 8б, параграф 2 от него,като взе предвид предложението на Комисията,като взе предвид становището на Европейския парламент [1],като има предвид, че Договорът за Европейския съюз бележи нов етап в процеса на създаване на още по-тесен съюз между народите на Европа; като има предвид, че една от задачите му е по демонстриращ последователност и солидарност начин да организира взаимоотношенията между народите на държавите-членки; като има предвид, че основните му цели включват укрепване на защитата на правата и интересите на гражданите на държавите-членки чрез въвеждането на гражданство на Съюза;като има предвид, че за целта дял II от Договора за Европейския съюз, с който се изменя Договора за Европейската икономическа общност, с оглед създаването на Европейската общност, въвежда гражданство на Съюза за всички граждани на държавите-членки и им предоставя редица права на тази основа;като има предвид, че правото да избират и да бъдат избирани избори за Европейския парламент в държавата-членка по пребиваване, предвидено в член 8б, параграф 2 от Договора за създаване на Европейската общност, представлява пример за прилагането на принципа на недискриминация между гражданите и другите граждани, както и на произтичащото от това право на свободно движение и пребиваване, което свято се отстоява от член 8а от същия Договор;като има предвид, че член 8б, параграф 2 от Договора за ЕО касае единствено възможността за упражняване на правото да избират и да бъдат избирани в избори за Европейския парламент, без да се нарушават разпоредбите на член 138, параграф 3 от Договора за ЕО, който предвижда създаването на единна процедура за тези избори във всички държави-членки; като има предвид, че по същество той се стреми да премахне настоящото изискване за гражданство, което следва да се спазва в повечето държави-членки, за да се упражняват тези права;като има предвид, че прилагането на член 8б, параграф 2 от Договора за ЕО не предполага като необходимо условие хармонизиране на изборните системи в държавите-членки; като има предвид освен това, че за да отчита принципа на пропорционалност, предвиден в член 3б, трети параграф от Договора за ЕО, съдържанието на законодателството на Общността в тази сфера не трябва да излиза извън рамките на необходимото за постигане на целта на член 8б, параграф 2 от Договора за ЕО;като има предвид, че целта на член 8б, параграф 2 от Договора за ЕО е да се гарантира, че всички граждани на Съюза, независимо дали са или не са граждани на държавата-членка, в която пребивават, могат при същите условия да упражняват в тази държава правата си на гласуване и кандидатиране в избори за Европейския парламент; като има предвид, че условията, приложими за лицата, които не са граждани, включително тези, свързани с периода и доказване на пребиваването, следва да бъдат еднакви с условията, ако има такива, които се прилагат за гражданите на съответната държава-членка;като има предвид, че член 8б, параграф 2 от Договора за ЕО предвижда правото да избират и да бъдат избирани в избори за Европейския парламент в държавата-членка по пребиваване, но без това да замества правото да избират и да бъдат избирани в държавата-членка по националност на съответния гражданин; като има предвид, че трябва да се уважи свободата на гражданите на Съюза да избират държавата-членка, в която да вземат участие в европейските избори, като същевременно се обръща внимание да се гарантира, че с тази свобода няма да злоупотребят лица, които гласуват или се кандидатират в повече от една страна;като има предвид, че всяко изключение от предвидените в настоящата директива общи правила трябва да е обосновано съгласно член 8б, параграф 2 от Договора за ЕО от специфични за дадена държава-членка проблеми; като има предвид, че поради самото си естество всяко изключение трябва да подлежи на преразглеждане;като има предвид, че такива специфични проблеми могат да възникнат в държава-членка, в която съотношението на гражданите на Съюза, които са на възраст, на която имат право да гласуват, и които пребивават в нея, но не са нейни граждани, е значително много над средното; като има предвид, че изключенията са обосновани, когато такива граждани съставляват повече от 20 % от общия електорат; като има предвид, че такива изключения трябва да се основават на критерия за периода на пребиваване;като има предвид, че гражданството на Съюза има за цел да даде възможност на гражданите на Съюза по-добре да се интегрират в приемащата ги държава и че в този смисъл то е в съответствие с намерението на авторите на Договора да се избегне поляризация между списъци на кандидати, които са граждани и кандидати, които не са граждани;като има предвид, че този риск от поляризация се отнася по-конкретно за държава-членка, в която съотношението между гражданите на Съюза, които не са граждани на съответната държава-членка, на възраст, на която имат право да гласуват, надвишава 20 % от общия брой на гражданите на Съюза, които са на възраст, на която имат право да гласуват, и които пребивават във въпросната държава-членка, и че поради това е важно тази държава-членка да може да определя, в съответствие с член 8б от Договора, специфични разпоредби относно състава на списъците на кандидатите;като има предвид, че трябва да се отчита факта, че в някои държави-членки пребиваващи там лица, които са граждани на други държави-членки, имат право да гласуват в избори за национален парламент, вследствие на което някои от разпоредбите на настоящата директива могат да не се прилагат в тези държави-членки,ПРИЕ НАСТОЯЩАТА ДИРЕКТИВА:ГЛАВА IОБЩИ РАЗПОРЕДБИЧлен 11. Настоящата директива определя условията и реда, при които гражданите на Съюза, пребиваващи в държава-членка, на която не са граждани, могат да упражнят там правото си да избират и да бъдат избирани в избори за Европейския парламент.2. Разпоредбите на настоящата директива не засягат разпоредбите на всяка държава-членка относно правото да избират и да бъдат избирани техни граждани, пребиваващи извън избирателния си район.Член 2По смисъла на настоящата директива:1. "избори за Европейския парламент" означава избори чрез пряко общо избирателно право за Европейски парламент от представители в съответствие с Акта от 20 септември 1976 г. [2];2. "избирателен район" означава територията на държава-членка, в която съгласно горепосочения акт и в неговите рамки в съответствие с избирателния закон на тази държава-членка, членовете на Европейския парламент се избират от народа на тази държава-членка;3. "държава-членка по пребиваване" означава държава-членка, в която пребивава гражданин на Съюза, който обаче не е гражданин на тази държава-членка;4. "държава-членка по произход" означава държавата-членка, чийто гражданин е даден гражданин на Съюза;5. "гласоподавател от Общността" означава всеки гражданин на Съюза, който в съответствие с настоящата директива има право на гласуване в избори за Европейския парламент в държавата-членка, в която пребивава;6. "гражданин от Общността, който има право да бъде избиран" означава всеки гражданин на Съюза, който в съответствие с настоящата директива има право да бъде избиран в избори за Европейския парламент в държавата-членка, в която пребивава;7. "избирателен списък" означава официалният регистър на всички гласоподаватели, които имат право на гласуване в определен район или населено място, който се съставя и актуализира от компетентния орган съгласно избирателния закон на държавата-членка по пребиваване или регистъра на населението, ако той посочва качеството си на гласоподавател;8. "референтна дата" означава денят или дните, на които съгласно законодателството на държавата-членка по пребиваване гражданите на Съюза трябва да отговарят на изискванията за гласуване или кандидатиране в тази държава;9. "официална декларация" означава декларация от съответното лице, неточността в която е наказуема, в съответствие с приложимото национално законодателство.Член 3Всяко лице, което на референтната дата:а) е гражданин на Съюза по смисъла на член 8, параграф 1, втора алинея от Договора;б) не е гражданин на държавата-членка по пребиваване, но отговаря на същите условия по отношение на правото на гласуване и кандидатиране, каквито въпросната държава налага по закон за собствените си граждани,има право да избира и да бъде избиран в избори за Европейския парламент в държавата-членка по пребиваване, освен ако не е лишено от тази права съгласно членове 6 и 7.Когато, за да се кандидатират гражданите на държавата-членка по пребиваване трябва да са били нейни граждани в продължение на определен минимален период, се счита, че гражданите на Съюза отговарят на това условие, ако в продължение на същия период са били граждани на дадена държава-членка.Член 41. Гласоподавателите от Общността упражняват правото си да избира и да бъде избиран или в държавата-членка по пребиваване, или в държавата-членка по произход. Никой не може да гласува повече от един път на едни и същи избори.2. Никой не може да се кандидатира в повече от една държава-членка по време на едни и същи избори.Член 5Ако, за да гласуват или да се кандидатират, гражданите на държавата-членка по пребиваване трябва да са прекарали определен минимален период като пребиваващи в избирателния район на тази държава, гласоподавателите от Общността и гражданите от Общността, които имат право да бъдат избирани, се считат за изпълнили това условие, ако в продължение на равностоен период са пребивавали в други държави-членки. Тази разпоредба се прилага, без да се нарушават всякакви специфични условия по отношение на продължителността на пребиваване в даден район или населено място.Член 61. Всеки гражданин на Съюза, който пребивава в държава-членка, на която не е гражданин, и който чрез индивидуално наказателноправно или гражданскоправно решение е лишен, съгласно законодателството на държавата-членка по пребиваване или законодателството на държавата-членка по произход, от правото да бъде избиран, няма право да упражнява това право в държавата-членка по пребиваване в избори за Европейския парламент.2. Заявлението на всеки гражданин на Съюза да се кандидатира в избори за Европейския парламент в държавата-членка по пребиваване се обявява за недопустимо, ако въпросният гражданин не може да представи посоченото в член 10, параграф 2 удостоверение.Член 71. Държавата-членка по пребиваване може да проверява, дали гражданите на Съюза, които са изразили желание да упражнят правото си да избират в тази държава, са били лишени от това право в държавата-членка по произход чрез индивидуално гражданскоправно или наказателноправно решение.2. По смисъла на параграф 1 от настоящия член, държавата-членка по пребиваване може да уведомява държавата-членка по произход за декларацията по член 9, параграф 2. За целта държавата-членка по произход своевременно и по подходящ начин предоставя съответната обичайно налична информация; тази информация може да включва само данни, които са строго необходими за прилагането на настоящия член, и които могат да се използват единствено за тази цел. Ако предоставената информация обезсилва съдържанието на декларацията, държавата-членка по пребиваване предприема подходящи мерки, с които да предотврати гласуването на съответното лице.3. Държавата-членка по произход може своевременно и по подходящ начин да предоставя на държавата-членка по пребиваване цялата необходима информация за прилагането на настоящия член.Член 81. Гласоподавател от Общността упражнява правото си на избор в държавата-членка по пребиваване, ако е изразил желание за това.2. Ако гласуването е задължително в държавата-членка по пребиваване, гласоподавателите от Общността, които са изразили желание да гласуват, са задължени да гласуват.ГЛАВА IIУПРАЖНЯВАНЕ НА ПРАВОТО ДА ИЗБИРАТ И ДА БЪДАТ ИЗБИРАНИЧлен 91. Държавите-членки предприемат необходимите мерки, за да се даде възможност на гласоподавател от Общността, който е изразил желание в този смисъл, да бъде вписан в избирателния списък достатъчно време преди изборния ден.2. За да бъде вписано името му в избирателния списък, гласоподавателят от Общността трябва да представи същите документи, каквито се представят гласоподавател, който е гражданин на съответната държава-членка. Освен това той представя и официална декларация, в която заявява:а) националността и адреса си в избирателния район на държавата-членка по пребиваване;б) когато е приложимо, населеното място или район в държавата-членка по произход, в чийто избирателен списък последно е било вписано името му;в) че ще упражни правото си на избор само в държавата-членка по пребиваване.3. Освен това, държавата-членка по пребиваване може да изисква от гласоподавател от Общността:а) да заяви в декларацията си по параграф 2, че не е лишаван от избирателни права в държавата-членка по произход;б) да представи валиден документ за самоличност; ив) да посочи датата, от която пребивава в съответната държава или в друга държава-членка.4. Гласоподавателите от Общността, които са вписани в избирателния списък остават записани в него при същите условия, които важат за гражданите на съответната държава-членка, докато не поискат да бъдат заличени, или докато не бъдат автоматично заличени, поради това, че вече не отговарят на изискванията за упражняване на правото да избира.Член 101. При представяне на заявлението си за кандидатиране, всеки гражданин от Общността представя същите подкрепящи документи, както кандидат, който е гражданин на съответната държава-членка. Той представя и официална декларация, в която заявява:а) националността и адреса си в избирателния район на държавата-членка по пребиваване;б) че не се кандидатира в избори за Европейския парламент в друга държава-членка; ив) когато е приложимо, населеното място или район в държавата-членка по произход, в чийто избирателен списък последно е било вписано името му.2. При представяне на заявлението си за кандидатиране, всеки гражданин от Общността трябва да представи и удостоверение от компетентните административни органи на държавата-членка по произход, че в тази държава-членка не е лишаван от правото да бъде избиран, и че на въпросните органи не им е известно за съществуването на такова лишаване от права.3. Освен това, държавата-членка по пребиваване може да изисква от гражданин от Общността, който има право да бъде избиран, да представи валиден документ за самоличност.Тя може да изисква също той да посочи датата, от която е гражданин на дадена държава-членка.Член 111. Държавата-членка по пребиваване информира заинтересованото лице за предприетите действия по неговото заявление за вписване в избирателния списък или за решението относно допустимостта на заявлението му за кандидатиране.2. В случай на отказ за вписване в избирателния списък или на отхвърляне на заявлението му за кандидатиране, заинтересованото лице има право на съдебни средства за защита при същите условия, които законодателството на държавата-членка по пребиваване предвижда за гласоподавателите и имащите право да се кандидатират лица, които са нейни граждани.Член 12Държавата-членка по пребиваване своевременно и по подходящ начин информира гласоподавателите и имащите право да бъдат избирани граждани от Общността за условията и реда за упражняване на правото да избира и да бъде избиран във въпросната държава.Член 13Държавите-членки си обменят необходимата информация за прилагането на член 4. За целта държавата-членка по пребиваване, въз основа на посочената в членове 9 и 10 официална декларация, достатъчно време преди изборния ден предоставя на държавата-членка по произход информация за вписаните в избирателни списъци или кандидатиращи се граждани на последната спомената държава-членка. В съответствие с националното си законодателство, държавата-членка по произход предприема подходящи мерки, с които да гарантира, че гражданите ѝ не гласуват повече от един път или не се кандидатират в повече от една държава-членка.ГЛАВА IIIДЕРОГАЦИИ И ПРЕХОДНИ РАЗПОРЕДБИЧлен 141. Ако на 1 януари 1993 г. в дадена държава-членка съотношението на пребиваващите в нея граждани на Съюза на възраст, която им дава право да избират, надвишава 20 % от общия брой на пребиваващите там граждани на Съюза на възраст, която им дава право да избират, тази държава-членка може чрез дерогация от разпоредбите на членове 3, 9 и 10:а) да ограничава правото да избират до гласоподаватели от Общността, които са пребивавали в тази държава-членка в продължение на минимален период, който не може да надвишава пет години;б) да ограничава правото да бъдат избирани за граждани от Общността, които имат право да бъдат избирани и са пребивавали в тази държава-членка за минимален период, който не може да надвишава десет години.Тези разпоредби не възпрепятстват въпросната държава-членка да предприема подходящи мерки по отношение на състава на списъците на кандидати, които са насочени по-конкретно към насърчаване на интегрирането на граждани на Съюза, които не са граждани на съответната държава-членка.Въпреки това, гласоподаватели от Общността и граждани от Общността, които имат право да бъдат избирани, които поради факта, че пребивават извън своята държава-членка по произход или на основания, свързани с продължителността на това пребиваване, нямат право да избират или да бъдат избирани в тази държава по произход, не подлежат на посочените по-горе условия за продължителност на пребиваването.2. Ако на 1 февруари 1994 г. законодателството на дадена държава-членка предвижда за пребиваващите в нея граждани на друга държава-членка правото да избират в избори за националния парламент на тази държава, и за целта същите могат да бъдат вписвани в избирателния списък на тази държава при абсолютно същите условия, както гласоподавателите, които са граждани на въпросната държава, първата държава-членка може чрез дерогация от разпоредбите на настоящата директива да се въздържи от прилагане на членове 6—13 по отношение на тези граждани.3. До 31 декември 1997 г. и осемнадесет месеца след това, преди поредните избори за Европейския парламент, Комисията представя на Европейския парламент и на Съвета доклад, в който прави проверка, дали предоставеното на съответните държави-членки изключение съгласно член 8б, параграф 2 от Договора за ЕО продължава да има основание и предлага да бъдат направени всички необходими промени.Държавите-членки, които се позовават на дерогацията по параграф 1, предоставят на Комисията цялата необходима информация, на която се обосновава искането им.Член 15За четвъртите преки избори за Европейския парламент се прилагат следните специални разпоредби:а) гражданите на Съюза, които на 15 февруари 1994 г. вече имат право да гласуват в държавата-членка по пребиваване, и чиито имена фигурират в избирателния списък на държавата-членка по пребиваване, не подлежат на предвидените в член 9 формалности;б) държавите-членки, в които избирателните списъци са окончателно изготвени преди 15 февруари 1994 г., предприемат необходимите мерки, с които да се даде възможност на гласоподавателите от Общността, които желаят да упражнят правото си да избират в съответната държава, да впишат имената си в избирателния списък достатъчно време преди изборния ден;в) държавите-членки, които не съставят специфични избирателни списъци, а обозначават правото да избират в регистъра на населението, и в които гласуването не е задължително, също могат да прилагат тази система спрямо гласоподаватели от Общността, чиито имена фигурират във въпросния регистър, и които след като са били индивидуално информирани за правата им, не са изразили желание да упражнят правото си да избират в своята държава-членка по произход. Те изпращат на държавата-членка по произход документа, който удостоверява изразеното от въпросните гласоподаватели намерение да гласуват в държавата-членка по пребиваване;г) държавите-членки, в които вътрешната процедура за номиниране на кандидати от политически партии и групи е уредена със закон, могат да предвидят всички такива процедури, които в съответствие с този закон са били открити преди 1 февруари 1994 г., както и взетите в този контекст решения, да останат в сила.ГЛАВА IVЗАКЛЮЧИТЕЛНИ РАЗПОРЕДБИЧлен 16До 31 декември 1995 г. Комисията представя на Европейския парламент и Съвета доклад за прилагането на настоящата директива до изборите за Европейския парламент през юни 1994 г. Въз основа на този доклад, Съветът, действайки единодушно по предложение на Комисията и след консултации с Европейския парламент, може да приеме разпоредби за изменение на настоящата директива.Член 17Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 февруари 1994 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 18Настоящата директива влиза в сила в деня на публикуването ѝ в Официален вестник на Европейските общности.Член 19Адресати на настоящата директива са държавите-членки.Съставено в Брюксел на 6 декември 1993 година.За СъветаПредседателW. Claes[1] ОВ С 329, 6.12.1993 г.[2] ОВ L 278, 8.10.1976 г., стр. 5.--------------------------------------------------


title: Директива 2011/58/ЕС на Съвета от 10 май 2011 година за изменение на Директива 91/414/ЕИО на Съвета с оглед на подновяване на включването на карбендазим като активно вещество  Текст от значение за ЕИП

text:
               11.5.2011

               BG

               Официален вестник на Европейския съюз

               L 122/71

         ДИРЕКТИВА 2011/58/ЕС НА СЪВЕТА
   от 10 май 2011 година
   за изменение на Директива 91/414/ЕИО на Съвета с оглед на подновяване на включването на карбендазим като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Включването на карбендазим в приложение I към Директива 91/414/ЕИО изтича на 13 юни 2011 г.

               (2)

               При поискване включването на активно вещество може да бъде подновено за срок, който не е по-дълъг от десет години. На 6 август 2007 г. Комисията получи заявление от заявителя за подновяване на включването на това вещество.

               (3)

               На 10 януари 2008 г. заявителят предостави на докладващата държава-членка — Германия, данни в подкрепа на заявлението си за подновяване на включването на карбендазим.

               (4)

               Докладващата държава-членка подготви проектодоклад за повторна оценка, по който заявителят направи коментар на 13 май 2009 г., и след окончателното му формулиране проектодокладът за повторна оценка беше предоставен на заявителя и на Комисията на 24 юли 2009 г. Наред с оценка на веществото този доклад включва списък с изследванията, на които се е позовала докладващата държава-членка при изготвянето на оценката си.

               (5)

               Комисията предаде проектодоклада за повторна оценка на Европейския орган за безопасност на храните (наричан по-долу „органът“) и на държавите-членки на 28 юли 2009 г. за коментар.

               (6)

               По искане на Комисията проектодокладът за повторна оценка бе предмет на партньорска проверка от страна на държавите-членки и органа и на коментар от страна на заявителя на 14 декември 2009 г. На 30 април 2010 г. органът представи на Комисията заключенията си за партньорската проверка на оценката на риска за карбендазим (2). След като на заявителя бе дадена възможност да представи коментарите си и като бяха взети предвид направените на 31 май 2010 г. коментари, проектодокладът за повторна оценка на риска и заключението на органа бяха разгледани от държавите-членки и Комисията в рамките на Постоянния комитет по хранителната верига и здравето на животните и бе окончателно формулиран на 23 ноември 2010 г. под формата на доклад за преглед на Комисията на карбендазим.

               (7)

               От различните направени изследвания стана ясно, че може да се очаква продуктите за растителна защита, съдържащи карбендазим, да продължат да отговарят на изискванията, посочени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са изследвани и подробно описани в доклада за преглед на Комисията. Следователно е целесъобразно да се поднови включването на карбендазим в приложение I към Директива 91/414/ЕИО, за да се гарантира, че продуктите за растителна защита, съдържащи това активно вещество, могат да продължат да бъдат разрешавани, когато отговарят на разпоредбите на посочената директива. Освен видовете употреба, подкрепени при първото включване, в документацията си за подновяване заявителят се застъпва и за употребата върху кръмно цвекло. Като се вземат предвид допълнителните данни, предоставени от заявителя, употребата върху кръмно цвекло следва да бъде добавена към списъка на разрешените видове употреба.

               (8)

               В член 5, параграф 4 от Директива 91/414/ЕИО се предвижда включването на вещество в приложение I да бъде обвързано с определени условия. За постигането на желаното високо равнище на защита на човешкото здраве, здравето на животните и опазването на околната среда в ЕС е необходимо да се ограничи употребата на карбендазим до видовете употреба, които са били действително оценени и за които се смята, че отговарят на условията, посочени в член 5, параграф 1 от Директива 91/414/ЕИО. Това означава, че видовете употреба, които не са включени в списъка на видовете употреба, посочен в приложение I към директивата, не могат да бъдат разрешени, освен ако първо не бъдат добавени към посочения списък. Подходящо е да се определят горни гранични стойности за двата съществено важни замърсителя 2-амино-3-хидроксифеназин (АХФ) и 2,3-диаминофеназин (ДАФ) в произвеждания за търговски цели карбендазим.

               (9)

               Без да се засяга посоченото в съображение 8 заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Поради това е подходящо да се изиска от заявителя да предостави допълнителна информация по отношение на аеробното разграждане в почвата, на риска в дългосрочен план за птиците и за значимостта на третия замърсител, който от съображения за поверителност се обозначава като „AEF037197“. Освен това от заявителя следва да се изиска да проучи изследванията, включени в списъка в проектодоклада за повторна оценка от 16 юли 2009 г. (том 1, ниво 4 „Допълнителна информация“, стр. 155—157).

               (10)

               Няколко държави-членки изразиха опасения по отношение на профила на риска на това вещество. При първото включване бяха изразени сходни опасения. Документацията за подновяване се основава частично на данните за токсичността, използвани при оценката на документацията, подадена при първото включване на веществото. Първото включване бе ограничено до период от три години (3). Следва да се взема предвид и нарастващото разбиране за необходимостта да се осигури високо равнище на защита на човешкото здраве, на здравето на животните и устойчиво взаимодействие с околната среда. Поради това е подходящо да се ограничи периодът на подновяване на включването до три години и половина.

               (11)

               Статусът на карбендазим, както този на веществата, включени в приложение I към Директива 91/414/ЕИО, може да бъде преразгледан в съответствие с член 5, параграф 5 от посочената директива въз основа на новопоявила се информация, като например извършващата се понастоящем оценка на това вещество в рамките на Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (4), както и въз основа на подходящи научни публикации.

               (12)

               Следва да се предвиди разумен срок, преди включването на дадено активно вещество в приложение I към Директива 91/414/ЕИО да бъде подновено, за да се позволи на държавите-членки и на заинтересованите страни да се подготвят за спазването на новите изисквания, които ще произлязат от подновяването.

               (13)

               Без да се засягат задълженията, определени с Директива 91/414/ЕИО вследствие на подновяването на включването на активно вещество в приложение I към нея, на държавите-членки следва да се предостави срок от шест месеца след подновяването за преглед на разрешенията за продукти за растителна защита, съдържащи карбендазим, за да се гарантира, че изискванията, определени с Директива 91/414/ЕИО, и по-специално в член 13 от нея, и съответните условия, описани в приложение I към посочената директива, продължават да се спазват. Държавите-членки следва да подновят и при необходимост да изменят разрешенията или да откажат те да бъдат подновени, когато това бъде целесъобразно. Чрез дерогация от посочения срок следва да се предвиди по-дълъг срок за предаването и извършването на оценка на актуализацията на пълната документация по приложение III за всеки продукт за растителна защита и за всеки отделен вид употреба съгласно единните принципи, установени с Директива 91/414/ЕИО.

               (14)

               Въз основа на гореизложеното е целесъобразно Директива 91/414/ЕИО да бъде съответно изменена.

               (15)

               Постоянният комитет по хранителната верига и здравето на животните не предостави становище в рамките на срока, определен от неговия председател, поради което Комисията представи на Съвета предложение, свързано с тези мерки. Тъй като до изтичането на срока, определен в член 19, параграф 2, втора алинея от Директива 91/414/ЕИО, Съветът нито прие предложените мерки, нито изрази несъгласие с тях, посочените мерки трябва да бъдат приети от Комисията,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Държавите-членки прилагат тези разпоредби, считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки, в съответствие с Директива 91/414/ЕИО, когато е необходимо, изменят или отнемат действащите разрешения за продукти за растителна защита, съдържащи карбендазим, най-късно до 1 декември 2011 г.
   До тази дата те проверяват по-специално дали условията от приложение I към посочената директива по отношение на карбендазим са изпълнени, с изключение на условията, определени в част Б от вписването за това активно вещество, както и дали притежателят на разрешението разполага с документация, която отговаря на изискванията на приложение II към посочената директива в съответствие с условията на член 13 от нея, или дали има достъп до такава документация.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ карбендазим като единствено активно вещество или като едно от няколко активни вещества, всички от които са включени в списъка в приложение I към Директива 91/414/ЕИО до 1 юни 2011 г. най-късно, държавите-членки изготвят, когато е необходимо, повторна оценка на продуктите, за да се отчете настъпилото развитие на научно-техническото познание, в съответствие с единните принципи, предвидени в приложение VI към Директива 91/414/ЕИО, въз основа на документация, която удовлетворява изискванията на приложение III към посочената директива, и като вземат предвид част Б от вписването в приложение I към посочената директива, което се отнася до карбендазим. Въз основа на тази оценка те определят дали продуктът все още отговаря на условията, посочени в член 4, параграф 1, букви б), в), г) и д) от Директива 91/414/ЕИО. Въз основа на това държавите-членки изменят или, при необходимост, отнемат разрешението не по-късно от 1 декември 2013 г.
   Член 4
   Настоящата директива влиза в сила на 1 юни 2011 г.
   Член 5
   Адресати на настоящата директива са държавите-членки.

      Съставено в Брюксел на 10 май 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  Европейски орган за безопасност на храните; Заключение относно партньорската проверка на оценката на риска от пестициди за активното вещество карбендазим, EFSA Journal 2010 (бюлетин на ЕОБХ, 2010 г.); 8(5):1598.

      (3)  Директива 2006/135/ЕО на Комисията от 11 декември 2006 г. за изменение на Директива 91/414/ЕИО на Съвета за включване на карбендазим като активно вещество (ОВ L 349, 12.12.2006 г., стр. 37).

      (4)  ОВ L 123, 24.4.1998 г., стр. 1.

      ПРИЛОЖЕНИЕ
      В приложение I към Директива 91/414/ЕИО ред № 149 се заменя със следното:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включването

                     Специални разпоредби

                     „149

                     Карбендазим
                     CAS № 10605-21-7
                     CIPAC № 263

                     метил бензимидазол-2-илкарбамат

                     ≥ 980 g/kg
                     Значими замърсители

                                 2-амино-3-хидроксифеназин (АХФ): не повече от 0,0005 g/kg

                                 2,3-диаминофеназин (ДАФ): не повече от 0,003 g/kg

                     1 юни 2011 г.

                     30 ноември 2014 г.

                     ЧАСТ A
                     Може да бъде разрешена само употребата като фунгицид при следните култури:

                                 —

                                 зърнени култури,

                                 —

                                 рапица,

                                 —

                                 захарно и кръмно цвекло,

                                 —

                                 царевица,

                           в концентрации, които не надвишават:

                                 —

                                 0,25 kg активно вещество на хектар за едно третиране за зърнени култури и рапица,

                                 —

                                 0,075 kg активно вещество на хектар за едно третиране за захарно и кръмно цвекло,

                                 —

                                 0,1 kg активно вещество на хектар за едно третиране за царевица.

                           Следните видове употреба не бива да бъдат разрешавани:

                                 —

                                 приложение с авиационна техника,

                                 —

                                 прилагане чрез гръбни пръскачки или ръчно преносими уреди нито от любители, нито от професионални потребители,

                                 —

                                 в личните стопанства.

                           Държавите-членки гарантират, че се прилагат всички подходящи мерки за намаляване на риска. По-специално внимание трябва да се обърне на защитата на:

                                 —

                                 водните организми. Трябва да се прилагат подходящи мерки за намаляване на риска от разпръскване с цел минимизиране на експозицията на повърхностни водни маси. Мерките следва да включват осигуряване на разстояние между третираните зони и повърхностните водни маси, придружено или не с техники или устройства за ограничаване на разпръскването,

                                 —

                                 дъждовни червеи и други макроорганизми в почвата. Условията за разрешаване включват мерки за намаляване на риска, като например подбор на най-подходящото съчетание на броя на третиранията и времето на провеждането им и, при необходимост, степента на концентрация на активното вещество,

                                 —

                                 птици (риск в дългосрочен план). В зависимост от резултата от оценката на риска за конкретните видове употреба може да се наложи прилагане на целеви мерки за намаляване на риска,

                                 —

                                 операторите, които трябва да носят подходящи защитни дрехи, по-специално ръкавици, работни комбинезони, гумени ботуши и защита на лицето или предпазни очила по време на смесване, товарене, употреба и почистване на оборудването, освен ако експозицията с активното вещество не е избегната чрез проектното решение и конструкцията на самото оборудване или чрез монтирането на специални защитни компоненти към това оборудване.

                           ЧАСТ Б
                     За изпълнението на единните принципи на приложение VI се вземат под внимание заключенията от доклада за оценка на карбендазим, и по-специално допълнения I и II към него.
                     Засегнатите държави-членки изискват от заявителя да предостави на Комисията:

                                 —

                                 не по-късно от 1 декември 2011 г. — информация за токсикологичната и екотоксикологичната значимост на замърсителя AEF037197,

                                 —

                                 не по-късно от 1 юни 2012 г. — проучване на изследванията, включени в списъка в проекта за доклад за повторна оценка от 16 юли 2009 г. (том 1, ниво 4 „Допълнителна информация“, стр. 155—157),

                                 —

                                 не по-късно от 1 юни 2013 г. — информация за трансформациите на веществото и реакциите, в които участва (начин на аеробно разграждане в почвата), и риска в дългосрочен план за птиците.“

         (1)  Допълнителна информация за идентичността и спецификацията на активното вещество е предоставена в доклада за преглед.


title: Директива 2008/10/ЕО на Европейския парламент и на Съвета от 11 март 2008 година за изменение на Директива 2004/39/ЕО относно пазарите на финансови инструменти по отношение на изпълнителните правомощия, предоставени на Комисията

text:
               19.3.2008

               BG

               Официален вестник на Европейския съюз

               L 76/33

      ДИРЕКТИВА 2008/10/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2004/39/ЕО относно пазарите на финансови инструменти по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   като взеха предвид становището на Европейската централна банка (2),
   в съответствие с процедурата, предвидена в член 251 от Договора (3),
   като имат предвид, че:

               (1)

               Директива 2004/39/ЕО на Европейския парламент и на Съвета (4) предвижда приемане на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (2)

               Решение 1999/468/ЕО беше изменено с Решение 2006/512/ЕО, което въведе процедура по регулиране с контрол по отношение на мерки от общ характер и предназначени да изменят несъществени елементи от основен акт, приет в съответствие с процедурата по член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (6) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата по член 251 от Договора и вече са в сила, те трябва да бъдат приведени в съответствие с приложимите процедури.

               (4)

               На Комисията следва да се предоставят правомощия за приемане на мерки, необходими за прилагането на Директива 2004/39/ЕО, с цел да се отчете техническото развитие на финансовите пазари и да се осигури еднообразното прилагане на посочената директива. Тези мерки са предназначени да адаптират определенията или да променят обхвата на изключенията съгласно директивата, да доразвият или допълнят нейните разпоредби относно организационните изисквания и оперативните условия, наложени на инвестиционните посредници и кредитните институции, и да добавят подробни спецификации относно задълженията за прозрачност преди и след търгуване, наложени на различните места за преговори съгласно посочената директива. Тъй като тези мерки са от общ характер и са предназначени да изменят несъществени елементи от Директива 2004/39/ЕО чрез допълването ѝ с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5a от Решение 1999/468/ЕО.

               (5)

               Директива 2004/39/ЕО предвижда ограничение на срока за упражняване на изпълнителните правомощия, предоставени на Комисията. В декларацията си относно Решение 2006/512/ЕО Европейският парламент, Съветът и Комисията заявиха, че Решение 2006/512/ЕО предоставя задоволително и хоризонтално решение за желанието на Европейския парламент да упражнява контрол над прилагането на актове, приети по процедурата на съвместно вземане на решения, като съобразно с това на Комисията следва да се предоставят безсрочни изпълнителни правомощия. Освен това Европейският парламент и Съветът заявиха, че ще осигурят възможно най-бързо приемане на предложенията, целящи отмяна на разпоредбите в актовете, които предвиждат срок за делегирането на изпълнителни правомощия на Комисията. След въвеждането на процедурата по регулиране с контрол разпоредбата, установяваща този срок в Директива 2004/39/ЕО, следва да бъде заличена.

               (6)

               Комисията следва редовно да извършва оценка на действието на разпоредбите, отнасящи се до предоставените ѝ изпълнителни правомощия, за да могат Европейският парламент и Съветът да определят дали обхватът на тези правомощия и процедурните изисквания към Комисията са целесъобразни и осигуряват едновременно ефективност и демократичен контрол.

               (7)

               Следователно Директива 2004/39/ЕО следва да бъде съответно изменена.

               (8)

               Тъй като измененията на Директива 2004/39/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2004/39/ЕО се изменя, както следва:

               1.

               Член 2, параграф 3 се изменя, както следва:

                           а)

                           думите „като действа в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следното изречение:
                           „Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               2.

               Член 4 се изменя, както следва:

                           а)

                           в параграф 1, точка 2 думите „като действа в съответствие с посочената в член 64, параграф 2 процедура“ и запетаята преди тях се заличават;

                           б)

                           параграф 2 се изменя, както следва:

                                       i)

                                       думите „като действа в съответствие с посочената в член 64, параграф 2 процедура“ и запетаята преди тях се заличават;

                                       ii)

                                       добавя се следната алинея:
                                       „Мерките посочени в настоящия член, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               3.

               Член 13, параграф 10 се изменя, както следва:

                           а)

                           думите „в съответствие с посочената в член 64, параграф 2 процедура“ се заличават;

                           б)

                           добавя се следното изречение:
                           „Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               4.

               В член 15, параграф 3, втората и третата алинея думите „в съответствие с посочената в член 64, параграф 2 процедура“ се заменят с „в съответствие с процедурата по регулиране, посочена в член 64, параграф 3,“.

               5.

               Член 18, параграф 3 се изменя, както следва:

                           а)

                           думите „в съответствие с посочената в член 64, параграф 2 процедура“ и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               6.

               Член 19, параграф 10 се изменя, както следва:

                           а)

                           думите „в съответствие с посочената в член 64, параграф 2 процедура“ и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               7.

               Член 21, параграф 6 се изменя, както следва:

                           а)

                           думите „в съответствие с посочената в член 64, параграф 2 процедура,“ и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               8.

               Член 22, параграф 3 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               9.

               Член 24, параграф 5 се изменя, както следва:

                           а)

                           думите „в съответствие с посочената в член 64, параграф 2 процедура,“ и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               10.

               Член 25, параграф 7 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следното изречение:
                           „Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               11.

               Член 27, параграф 7 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               12.

               Член 28, параграф 3 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               13.

               Член 29, параграф 3 се изменя, както следва:

                           а)

                           в първата алинея думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               14.

               Член 30, параграф 3 се изменя, както следва:

                           а)

                           в първата алинея, думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               15.

               Член 40, параграф 6 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               16.

               Член 44, параграф 3 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               17.

               Член 45, параграф 3 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следната алинея:
                           „Мерките, посочени в първата алинея, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               18.

               Член 56, параграф 5 се изменя, както следва:

                           а)

                           думите „в съответствие с посочената в член 64, параграф 2 процедура“, и запетаята преди тях се заличават;

                           б)

                           добавя се следното изречение:
                           „Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 64, параграф 2.“

               19.

               В член 58, параграф 4 думите „в съответствие с посочената в член 64, параграф 2 процедура“ се заменят с думите „в съответствие с процедурата по регулиране, посочена в член 64, параграф 3“.

               20.

               Член 64 се изменя, както следва:

                           а)

                           параграф 2 се заменя със следното:
                           „2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“;

                           б)

                           параграф 3 се заменя със следното:
                           „3.   При позоваване на настоящия параграф се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.
                           Срокът, предвиден в член 5, параграф 6 от Решение 1999/468/ЕО, се определя на 3 месеца.“;

                           в)

                           добавя се следният параграф:
                           „4.   До 31 декември 2010 г. и най-малко на всеки три години след това Комисията преразглежда разпоредбите, отнасящи се до изпълнителните ѝ правомощия, и представя доклад на Европейския парламент и на Съвета относно действието на тези правомощия. Докладът разглежда, по-специално, необходимостта Комисията да предлага изменения към настоящата директива с оглед гарантиране на подходящия обхват на изпълнителните правомощия, предоставени на Комисията. Заключението относно необходимостта от изменение се придружава от подробно изложение на основанията. Ако е необходимо, докладът се придружава от законодателно предложение за изменение на разпоредбите, предоставящи изпълнителни правомощия на Комисията.“

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G.PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  ОВ C 39, 23.2.2007 г., стр. 1.

      (3)  Становище на Европейския парламент от 14 ноември 2007 г. (все още непубликувано в Официален вестник) и решение на Съвета от 3 март 2008 г.

      (4)  ОВ L 145, 30.4.2004 г., стр. 1. Директива, последно изменена с Директива 2007/44/ЕО (ОВ L 247, 21.9.2007 г., стр. 1).

      (5)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (6)  ОВ C 255, 21.10.2006 г., стр. 1.